

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 22. oktobris Nr.461

 (protokols Nr.17, 32.p.)

**Par papildinājumu Priekuļu novada pašvaldības 2019. gada 26. septembra iekšējos noteikumos “Apsaimniekošanas, īres, komunālo pakalpojumu parāda piedziņas un administrēšanas kārtības apstiprināšanu Priekuļu novada pašvaldībā”**

Priekuļu novada dome izskata jautājumu par papildinājumu Priekuļu novada pašvaldības 2019. gada 26. septembra iekšējos noteikumos “Apsaimniekošanas, īres, komunālo pakalpojumu parāda piedziņas un administrēšanas kārtības apstiprināšanu Priekuļu novada pašvaldībā” - turpmāk tekstā Noteikumi.

Izvērtējot domes rīcībā esošo informāciju, konstatēts:

1. Pašvaldība, kā budžeta iestāde pārskata perioda beigās izvērtē informāciju par grāmatvedības uzskaites datiem, tajā skaitā par katru parādnieku un katru darījumu atsevišķi.
2. Lai nodrošinātu lietderīgu pašvaldības finanšu līdzekļu izlietojumu parāda piedziņas procesā, kas ir samērīga ar parāda apmēru un to atgūšanas saistītajiem izdevumiem (sludinājuma teksta ievietošana izdevumā “Latvijas vēstnesis”, prasības iesniegšana tiesā - valsts nodevu un ar lietas izskatīšanu saistīto izdevumu maksājumi), Priekuļu novada pašvaldības Apsaimniekošanas, īres, komunālo pakalpojumu parāda piedziņas komisija, iesaka papildināt Noteikumus ar 34.5.punktu, nosakot, ka parādu norakstīšanu veic, ja “debitora parāda summa ir mazāka, kā ar to saistītie atgūšanas izdevumi un ir veiktas visas atbilstošās parāda piedziņas/atgūšanas darbības ievērojot Noteikumu 9., 11. un 13. punkta nosacījumus.”

 Ņemot vērā iepriekš minēto, pamatojoties uz likuma “Par pašvaldībām” 14. panta otrās daļas 6. punktu, 41. panta otro daļu un Priekuļu novada domes Finanšu komitejas 2020.gada 19. oktobra (protokols Nr.11) atzinumu par lēmuma projektu, PAR –12 (Elīna Stapulone, Aivars Tīdemanis, Aivars Kalnietis, Juris Sukaruks, Jānis Mičulis, Arnis Melbārdis, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Papildināt Priekuļu novada pašvaldības 2019.gada 26. septembra iekšējos noteikumus “Apsaimniekošanas, īres, komunālo pakalpojumu parāda piedziņas un administrēšanas kārtības apstiprināšanu Priekuļu novada pašvaldībā” (apstiprināti 2019. gada 26. septembra Priekuļu novada pašvaldības domes sēdē, Lēmums Nr.376, protokols Nr.10, p.16), ar 34.5. punktu izsakot to šādā redakcijā:

"34.5. debitora parāda summa ir mazāka, kā ar to saistītie atgūšanas izdevumi un ir veiktas visas atbilstošās parāda piedziņas/atgūšanas darbības, ievērojot Noteikumu 9., 11. un 13. punkta nosacījumus.".

1. Atbildīgais par Lēmuma izpildi Priekuļu novada pašvaldības Finanšu un grāmatvedības nodaļa, un Juridiskā nodaļa.
2. Lēmums stājas spēkā ar 2020.gada 22.oktobri.

Domes priekšsēdētāja (paraksts) Elīna Stapulone